Most

[thumb|[most Akaši-Kaikjó|Visutý most: most Akaši-Kaikjó (v meste Kóbe) Japonsko.]]
[thumb|[Karlov most|Klenbový most: Karlov most (v meste Praha) Česko.]]

**Most** je inžinierska stavba. Most (Mostný objekt) je konštrukcia, ktorá nahrádza zemné teleso v mieste, kde je treba prekonať prírodnú alebo umelú prekážku. Mostné objekty sa delia podľa druhu premostenia na mosty, priepusty a lávky.

* Most  - mostný objekt s kolmou svetlosťou aspoň jedného mostného otvoru viac ako 2,0 m,
* Priepust - mostný objekt s kolmou svetlosťou mostného otvoru do 2,0 m,
* Lávka - mostný objekt slúžiaci chodcom a cyklistom.

Mosty možno ďalej rozdeliť podľa účelu na železničné mosty, cestné mosty, mosty pre lodnú dopravu, potrubné mosty a ekologické mosty. 

Každý most pozostáva z dvoch častí: z hornej a zo spodnej časti. Hornú stavbu tvorí vždy nosná konštrukcia vrátane ložísk, mostný zvršok (izolácia, vozovka, rímsy) a mostné vybavenie (zábradlie, zvodidlo). Spodnú stavbu mosta tvoria základy, piliere a podpery, krajné opory, prechodové dosky, krídla.

## Dejiny
[thumb|right|Rímsky [akvadukt Ferreres pri meste Tarragona v Španielsku.]]

Prvými mostami boli pravdepodobne primitívne lávky z kmeňov stromov. Pokrok v technológiách umožnil stavať drevené mosty (prípadne s kamennými piliermi) alebo zavesené lávky (Inkská ríša).

V rímskej ríši poznali klenbu, vďaka ktorej bolo možné stavať mosty z kameňa. V blízkosti veľkých miest sa stavali akvadukty (niektoré z týchto stavieb stoja dodnes). Po páde ríše stavitelia v nástupníckych štátoch nadviazali na rímske vedomosti. Románske mosty priamo vychádzali z rímskych vzorov. Nástup gotiky a rozvoj mocných kráľovstiev konštrukciu mosta zdokonalil. Mosty sa stavali s väčšími oblúkmi. S nástupom renesancie došlo k ďalšej zmene. V 16. storočí mali mosty ľahšie piliere (Pont Neuf v Paríži), navyše už boli stavané širšie.

Veľké zmeny vo výstavbe mostov priniesla industrializácia. Rozvoj železnice zvýšil dopyt po týchto stavbách, ktoré museli byť lacnejšie a odolnejšie. Najprv sa stavali ešte drevené mosty a viadukty z kameňa a tehál. Postupne bola stále viac využívaná liatina. Prvý most zo železa bol postavený roku 1779 cez rieku Severn v Anglicku. Len čo sa však zlepšila výroba ocele, mohli sa stavať mosty oceľové. Veľký dopyt po železničných mostoch viedol k továrenskej výrobe zo štandardizovaných dielov (typicky priehradové nosníky, prefabrikácia).

V 19. a 20. storočí dosiahla oceľ takej pevnosti, že mohli byť vybudované mosty reťazové a lanové o veľkých rozpätiach.

V 20. storočí bol pre konštrukciu mostov a viaduktom rozhodujúci betón, železobetón a predpätý betón. Z týchto materiálov a technologickým postupov sa vyrábali prefabrikáty (nosníky, piliere a atď.).

## Druhy mostov a typy mostov
náhľad|Lávka z kmeňov.
[thumb|right|Kamenný klenbový most ''[Clachan Bridge* v [[Škótsko|Škotsku]].]]
[[Súbor:Millennium Bridge750pix.jpg|thumb|[[Millennium Bridge (Londýn)|Visutá lávka: Millennium Bridge (Londýn)]]]]

Mosty môžeme členiť na základe rôznych kritérií. Základným kritériom je *'druh prevádzanej komunikácie,** kde mosty delíme na:

* mosty dráhových komunikácií (železničné, [[Električka|električkové]] mosty, mosty [[Metro (podzemná železnica)|metra]], lesných, banských železníc),
* mosty pozemných [[Cesty na Slovensku|komunikácií]] (diaľničné mosty, mosty na cestách I., II. a III. triedy a atď.),
* mosty združené (obvykle prevádzajú železničnú a cestnú dopravu),
* mosty vodohospodárske, vodovodné mosty , [[Akvadukt|akvadukty]],
* mosty priemyselné (obvykle potrubné mosty v priemyselných závodoch).

**Mosty ďalej delíme podľa plánovanej životnosti na:**

* trvalé mosty (s plánovanou [[Životnosť (technika)|životnosťou]] 100 rokov),
* dočasné mosty (krátkodobé so životnosťou do 5 rokov alebo na dočasné viac ako 5 rokov),
* provizórne mosty (rozoberateľné mosty, ktorých životnosť je menšia ako u dočasných mostov a používajú sa najmä ako staveniskové mosty alebo pre potreby [[Ozbrojené sily Slovenskej republiky|armády]]).

Mosty môžeme členiť aj podľa mostných otvorov (mosty s jedným, dvoma alebo viacerými otvormi), mostných polí, počtu mostovkových podlaží a atď..

**Mosty podľa statickej funkcie delíme najmä na:** 
* doskové,
* trámové (dvojtrámové, viactrámové, komorové systémy)
* rámové,
* [[Most Apollo|oblúkové]],
* [[Karlov most|klenbové]],
* [[Zavesený most|zavesené]],
* [[Visutý most|visuté]].
**Podľa druhu použitého materiálu:**
* kamenné,
* tehlové, 
* betónové (z prostého betónu, [[Železobetón|železobetónové]], [[predpätý betón]]),
* kovové ([[Oceľ|oceľové]] mosty),
* drevené, 
* kombinované (spriahnuté - napr. nosná konštrukcia pozostávajúca z oceľových nosníkov spriahnutá so železobetónovou doskou).

== Pohyblivé mosty ==
[[Súbor:Construction drawing bridge.png|náhľad|Kresba [[zdvíhací most|sklápacieho mosta]].|229x229bod]]
Pohyblivé mosty sa stavajú väčšinou tam, kde by trvalý most bol prekážkou (najmä pre [[Loď|lodnú prevádzku]]). Pohyblivé mosty sú vybavené stálym strojným zariadením pre zmenu polohy hlavnej nosnej konštrukcie za účelom zväčšením voľnej výšky pod mostom.
* **Otočné mosty** majú jednej strane zvislý otočný [[čap]], podľa ktorého sa most natočí po smere rieky.
* **Sklápacie mosty** sa buď celý alebo polovične sklopí do takmer zvislej polohy podľa vodorovného čapu na opore alebo pilieri. Známym mostom tohto typu je [[Tower Bridge]] v [[Londýn]]e. Sklápacie mosty sú tiež veľmi typické pre [[Holandsko]]. Vyskytujú sa aj mnohých ďalších, najmä prístavných, mestách (napr. mosty v [[Hamburg]]u alebo v ruskom [[Petrohrad]]e).
* **Zdvíhacie mosty**, celá mostovka sa zdvihne pomocou konštrukcie.
* **Posuvné mosty''', napr. keď sa stredná časť mostovky zasunie pod obe krajné časti mosta.

### Galéria

Súbor:MovableBridge swing.gif|Otočný most
Súbor:MovableBridge draw.gif|Sklápací most
Súbor:MovableBridge lift.gif|Zdvíhací most


## Známe mosty

Obrázok:Novy Most d.JPG|Most SNP (Bratislava) 
Obrázok:Towerbridge2.jpg|Tower Bridge (Londýn) 
Obrázok:Brooklyn Bridge Postdlf.jpg|Brooklyn Bridge  (New York) 
Obrázok:Golden gate2.jpg|Golden Gate Bridge (San Francisco) 


## Pozri aj
* Zoznam najdlhších visutých mostov
* Zoznam najdlhších zavesených mostov

## Iné projekty

## Zdroj


Kategória:Objekty na cestách